Doi jucători de la Manchester City, testați pozitiv cu Covid. Vor rata cel puțin 3 meciuri.
Gabriel Jesus de la Manchester City a testat pozitiv la COVID-19. Și Kyle Walker și doi membri din staff-ul lui City au testat pozitiv. Jesus și Walker vor sta în izolare 10 zile.
Pare o glumă, dar e adevărat, Jesus are COVID. Adică Gabriel Jesus de la Manchester City.Fanii au făcut puțin haz de necaz că tocmai de Crăciun s-a îmbolnăvit cineva cu un nume care înseamnă chiar "Iisus". Pe lângă glumele făcute, suporterii lui City i-au transmis și multă sănătate.Astăzi City joacă acasă împotriva Newcastle United. Luni, 28 decembrie, se vor deplasa la Liverpool pentru meciul împotriva celor de la Everton, iar pe 3 ianuarie "cetățenii" se duc la Londra să joace în compania celor de la Chelsea.Cele două staruri vor rata toate aceste meciuri. Rămâne de văzut dacă Pep Guardiola se va baza pe ei să joace pe 6 ianuarie în derby-ul orașului.